Tüten

De Tüten (Charadriidae) sünd en Familie mank de Tüütvagels. Unner annern höört hier de Kiewitte (mit bi 22 Aarden) to. Tüten sünd lüttje bit middelgrote Vagels, de sik meist an dat Water uphollen doot. 

Kennteken
De lüttjeste Tüte is de Kragentüte (Charadrius collaris). Se is bi 14 cm lang un man 26 g swaar. De gröttste Tüte is de Schabellenkopp-Kiewitt (Vanellus miles), de bi 35 cm lang is un 3670 g swaar. Dat hannelt sik bi Tüten um enigermaten stevige Vagels mit korten Nacken, man mit lange, meist spitze Flunken. Bloß bi de Kiewitte sünd de Ennen vun de Flunken meist rund. De Snavel is meist kort un liek (bloß nich bi de Scheefsnaveltüte Anarhynchus frontalis). Ok de Steert is man kort. Heken un Seken verscheelt sik in dat Fedderkleed nich groot.

Wo de Tüten leven doot
Tüten leevt normolerwiese in opene Landschoppen an’t Water. Man dat gifft ok Aarden, bi de dat anners is, as bi de Austraalsche Renntüte (Peltohyas australis), de in dröge Steenwösten in Westaustralien vorkamen deit. 

Taxonomie
To de Familie vun de Tüten tellt 11 Geslechter mit alltohopen 66 Aarden.Gill, F., Wright, M. & Donsker, D. (2010). IOC World Bird Names (version 2.6). Ankeken 4-11-2010, engelsch

 Geslecht Anarhynchus (1 Aart: Scheefsnaveltüte)
 Geslecht Echte Tüten (31 Aarden, dormank de Buntsnaveltüte)
 Geslecht Elseyornis (1 Aart: Schabellenkopptüte)
 Geslecht Erythrogonys (1 Aart: Roodkneetüte)
 Geslecht Hoploxypterus (1 Aart: Cayenne-Kiewit)
 Geslecht Oreopholus (1 Aart: Andentüte)
 Geslecht Peltohyas (1 Aart: Austraalsche Renntüte)
 Geslecht Phegornis (1 Aart: Diademtüte)
 Geslacht Goldtüten (4 Aarden, dormank de Goldtüte)
 Geslacht Thinornis (2 Aarden)
 Geslacht Kievitte (22 Aarden Kievitte, dormank de normole europääsche Kievitt)

Belege

 Weblenken 

Kiek ok bi
 List vun Vagels, List mit plattdüütsche Vagelnaams to'n Lesen un Mitmaken. 

Kategorie:Tüten